**ΑΛΛΑΓΗ ΣΥΧΝΟΤΗΤΩΝ**

**30/09/2021: Λακωνία και Κύθηρα**



|  |
| --- |
| **ΚΕΝΤΡO ΕΚΠΟΜΠΗΣ** |
| ΑΝΑΒΡΥΤΗ |
| ΚΥΘΗΡΑ |
| ΡΕΙΧΕΑ |

Όσοι κάτοικοι λαμβάνουν επίγειο ψηφιακό σήμα από τα ανωτέρω κέντρα εκπομπής, και διαθέτουν δέκτη συμβατό με την τεχνολογία HD (τηλεόραση ή αποκωδικοποιητή), από τις **30 Σεπτεμβρίου 2021** θα έχουν πρόσβαση στους ιδιωτικούς τηλεοπτικούς σταθμούς Εθνικής Εμβέλειας και σε Υψηλή Ευκρίνεια. Οι τηλεθεατές θα χρειαστεί να προβούν σε επανασυντονισμό (αυτόματο ή χειροκίνητο – **συχνότητες 22/482 ΜΗz & 34/578 ΜΗz**) των τηλεοπτικών τους δεκτών.

**Γιατί γίνεται πάλι μετάβαση; Ποιος το αποφάσισε;**

Σύμφωνα με απόφαση του Ευρωπαϊκού Κοινοβουλίου, η ζώνη φάσματος των 700 MHz που σήμερα χρησιμοποιείται από την ψηφιακή τηλεόραση θα διατεθεί για την ανάπτυξη του δικτύου 5G από εταιρείες κινητής τηλεφωνίας. Έτσι, η νέα μετάβαση γίνεται ουσιαστικά για να πραγματοποιηθεί η μετακίνηση των τηλεοπτικών δικτύων στο φάσμα που παραμένει για την ψηφιακή τηλεόραση.

**ΧΡΗΣΙΜΕΣ ΠΛΗΡΟΦΟΡΙΕΣ**

**Συχνότητες Κέντρων Εκπομπής Ιδιωτικών Τηλεοπτικών Σταθμών**

|  |  |  |  |
| --- | --- | --- | --- |
| **Κέντρο Εκπομπής** | **Συχνότητα** | **MHz** | **Τηλεοπτικοί σταθμοί** |
| ΡΕΙΧΕΑΑΝΑΒΡΥΤΗΚΥΘΗΡΑ | **22** | **482** |  **ΕΘΝΙΚΗΣ EΜΒΕΛΕΙΑΣ HD:**ALPHA HD, SKAI HD, ANT1 HD, OPEN Beyond HD |
| **34** | **578** |  **ΕΘΝΙΚΗΣ EΜΒΕΛΕΙΑΣ HD:**STAR HD, MEGA HD, m.TV HD |
| 41 | 634 |  ΕΘΝΙΚΗΣ EΜΒΕΛΕΙΑΣ SD:ALPHA, SKAI, ANT1, OPEN Beyond , STAR, MEGA, m.TV  |
| 42 | 642 |  ΠΕΡΙΦΕΡΕΙΑΚΗΣ ΕΜΒΕΛΕΙΑΣ:a.NET, ΗΛΕΚΤΡΑ, ΛΥΧΝΟΣ, ΜΕΣΟΓΕΙΟΣ ΤΗΛΕΟΡΑΣΗ, OPT TV, ACHAIA TV, ART, AXION |
| 43 | 650 |  ΠΕΡΙΦΕΡΕΙΑΚΗΣ ΕΜΒΕΛΕΙΑΣ:BEST, IONIAN, LEPANTO TV, PLP, RTP KENTRO, SUPER, SUPER B TV |

**Βήματα αυτόματου συντονισμού/ επανασυντονισμού:**

Για την πραγματοποίηση του συντονισμού ο τηλεθεατής χρειάζεται:

(1) να μεταβεί στο μενού του δέκτη του,

(2) να επιλέξει «Εγκατάσταση» ή «Ρυθμίσεις » (ενδέχεται να χρησιμοποιούνται και διαφορετικές διατυπώσεις ανάλογα τον δέκτη),

(3α) να επιλέξει αυτόματο συντονισμό, ώστε ο δέκτης να αναζητήσει και να αποθηκεύσει στη μνήμη όλα τα διαθέσιμα προγράμματα,

 (4) στο τέλος της αναζήτησης πατάει ΟΚ/ ΝΑΙ

(5) επιλέγει έξοδο (exit) ώστε να παρακολουθήσει το πρόγραμμα που επιθυμεί.

**Βήματα χειροκίνητου συντονισμού/ επανασυντονισμού:**

Για την πραγματοποίηση του συντονισμού ο τηλεθεατής χρειάζεται:

(1) να μεταβεί στο μενού του δέκτη του,

(2) να επιλέξει «Εγκατάσταση» ή «Ρυθμίσεις » (ενδέχεται να χρησιμοποιούνται και διαφορετικές διατυπώσεις ανάλογα τον δέκτη),

(3α) να επιλέξει χειροκίνητο συντονισμό, στις συχνότητες 22/482 MHz και34/578 MHz, ώστε ο δέκτης να αναζητήσει και να αποθηκεύσει στη μνήμη τις τρεις συχνότητες στις οποίες θα γίνει και η αλλαγή,

(3β) εάν επιλέξει χειροκίνητο συντονισμό, ο δέκτης αποθηκεύει στη μνήμη τα προγράμματα συγκεκριμένης συχνότητας που επιλέγει,

(4) στο τέλος της αναζήτησης πατάει ΟΚ/ ΝΑΙ

(5) επιλέγει έξοδο (exit) ώστε να παρακολουθήσει το πρόγραμμα που επιθυμεί.

**Μαύρη οθόνη μετά από επανασυντονισμό:**

Ενδεχομένως ο δέκτης να κρατάει στη μνήμη του τα ήδη αποθηκευμένα προγράμματα στις παλιές συχνότητες (που είναι πλέον ανενεργές), με αποτέλεσμα να μην μπορεί να τα αποθηκεύσει εκ νέου.

Εάν συμβεί αυτό, προτείνεται η διαγραφή όλων των αποθηκευμένων προγραμμάτων και η πραγματοποίηση νέου συντονισμού.

Εναλλακτικά, μπορεί να γίνει επαναφορά του δέκτη στις εργοστασιακές του ρυθμίσεις (συμβουλευτείτε τις οδηγίες χρήσης για τη διαδικασία) και στη συνέχεια πραγματοποίηση νέου συντονισμού.

Σε περίπτωση που μετά τον επανασυντονισμό βλέπετε σε κάποια κανάλια μαύρη οθόνη, το όνομα του σταθμού και ακούτε τον ήχο τότε η συσκευή σας δεν υποστηρίζει την λήψη των προγραμμάτων σε υψηλή ευκρίνεια (High Definition). Μπορείτε να συνεχίσετε να παρακολουθείτε τα αγαπημένα σας προγράμματα σε τυπική ευκρίνεια ή εναλλακτικά να προμηθευτείτε εξωτερικό αποκωδικοποιητή που να υποστηρίζει την λήψη σε Υψηλή Ευκρίνεια.

**Πώς αλλάζω τη σειρά στους τηλεοπτικούς σταθμούς που λαμβάνω:**

Ο τηλεθεατής έχει τη δυνατότητα να αλλάξει τη σειρά των τηλεοπτικών σταθμών σύμφωνα με την προτίμησή του.

Γενικότερα, ένας δέκτης μπορεί να αποθηκεύει τα κανάλια ανάλογα με τις ρυθμίσεις του, συνήθως είτε αλφαβητικά, είτε βάσει συχνότητας λήψης.

Αν o τηλεθεατής επιθυμεί να αλλάξει τη σειρά των καναλιών, συνήθως αυτό γίνεται επιλέγοντας **menu ή ρυθμίσεις** στο τηλεκοντρόλ και στη συνέχεια **επεξεργασία καναλιών** ή κάποια αντίστοιχη επιλογή. Καθώς η συγκεκριμένη διαδικασία διαφέρει από δέκτη σε δέκτη προτείνεται οι τηλεθεατές να συμβουλευτούν τις οδηγίες χρήσης της συσκευής τους.

Για περισσότερες πληροφορίες για τα ιδιωτικά κανάλια εθνικής και περιφερειακής εμβέλειας που εκπέμπονται μέσω της Digea:

* Γραμμή εξυπηρέτησης τηλεθεατών: 217 77 70 100 (αστική χρέωση)
* www.digea.gr
* Αποστολή email στο info@digea.gr ή μέσω της φόρμας επικοινωνίας του site μας
* Αποστολή μηνύματος στη σελίδα της Digea στο facebook